Public procurement notice: Contract Notice
Published: 2022-11-22
Buyer: Metsähallitus
Country: FI
Contract type: Services
Procedure: Competitive procedure with negotiation
CPV classification: 72000000
Estimated value: 1000000 EUR
Submission deadline: 2022-12-19
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tällä hankintailmoituksella pyytää osallistumishakemuksia ehdokkaiden valitsemiseksi neuvottelumenettelyyn Turvavalvomopalvelun (SOC) hankkimiseksi Tilaajalle. Hankintaprosessin lopputuloksena Tilaaja tulee tekemään hankintasopimuksen yhden toimittajan kanssa.
SOC-palvelujen hankinnassa noudatetaan lakia julkisista hankinnoista (1397/2016, jatkossa myös: hankintalaki).
Hankintailmoituksessa ja sen liitteissä kuvataan Metsähallituksen SOC-palvelujen kilpailutuksen hankintalain tarkoittamat vähimmäisvaatimukset ja neuvoteltavat vaatimukset. Hankintailmoituksessa ja sen liitteissä esitettyjen tietojen perusteella ehdokkaat voivat arvioida hankinnan luonnetta ja laajuutta ja päättää, jättävätkö ne osallistumishakemuksen.
Vähimmäisvaatimuksilla tarkoitetaan sellaisia edellytyksiä ja ominaisuuksia, jotka kaikkien ehdokkaiden ja tarjousten on täytettävä ja jotka niillä on oltava, jotta hankintayksikkö voi tehdä hankintasopimuksen asettamiensa kokonaistaloudellisen edullisuuden perusteiden mukaisesti.
Vähimmäisvaatimuksia ja tarjousten vertailuperusteita lukuun ottamatta hankintayksikkö voi neuvottelumenettelyn kuluessa muuttaa tarjouspyyntöä tai neuvottelukutsua.
Neuvotteluja voidaan käydä hankittavien palvelujen kaikista ominaisuuksista, myös esimerkiksi niiden laadusta, määristä, ehdoista sekä sosiaalisista, ympäristöön liittyvistä ja innovatiivisista seikoista, elleivät ne kuulu pakollisiin vähimmäisvaatimuksiin tai tarjousten vertailuperusteisiin. Hinnoitteluperusteista voidaan neuvotella, mutta tarjotuista hinnoista ei neuvotella.
Jos tässä esitetty vähimmäisvaatimusten kuvaus ei joltain osin ole ehdokkaan mielestä riittävä osallistumispäätöksen tekemistä varten, tulee ehdokkaan esittää asiasta kysymys hankintayksikölle siten kuin hankintailmoituksessa ohjeistetaan.
Selvyyden vuoksi todetaan, että vähimmäisvaatimukset eivät yksin ole riittävä kuvaus lopullisen tarjouksen tekemistä varten eikä niiden täyttäminen yksin riitä tarjouksen hyväksymiseen. Hankintailmoituksen liitteissä kuvatut neuvoteltavat asiat eivät myöskään ole tyhjentävä luettelo neuvoteltavista asioista, vaan vähimmäisvaatimuksia ja vertailuperusteita lukuun ottamatta kaikki hankintaan liittyvät vaatimukset ovat neuvottelujen kohteena.
Neuvottelujen päätyttyä hankinta-asiakirjat päivitetään muotoon, jonka pohjalta lopulliset tarjoukset pyydetään. Lopullisista tarjouksista ei neuvotella.
Hankinnan kohteena on tietoturvan operatiivinen valvonta eli Security Operations Center (SOC) -palvelu Metsähallitukselle sekä siihen keskeisesti liittyvät kehitystehtävät. Jatkossa tätä palvelua kutsutaan tarjouspyyntöasiakirjoissa SOC-palveluksi. Palvelun osana toimitetaan jatkuvan kehityksen suoritteita, jotka ovat erikseen tilattavia ja tuntihinnoiteltavia.
SOC-palvelutoimittajalla (palvelutoimittaja, toimittaja) tarkoitetaan hankinnan kohteen tuottamiseen valittua toimittajaa. Asiakkaalla tai Tilaajalla tarkoitetaan tarjouspyyntöasiakirjoissa Metsähallitusta.
SOC-palveluun liittyviä keskeisiä suoritteita ovat uhkien tunnistaminen, estäminen, havainnointi, vastatoimet ja tietoturvahäiriöistä palautuminen sekä tietoturvahäiriöiden hallintaan liittyvät tehtävät analyysi, automaation käyttö ja kehittäminen, pelikirjojen kehittäminen ja käyttö, aktiiviset vastatoimet sekä aktiivinen kehitys valvontatehtävien ohella (pienkehitys).
Lopullinen vastuu toiminnasta ja valvonnasta on Metsähallituksella, joten tietojärjestelmien valvonnan kyvykkyyttä tulisi lisätä ensi sijassa SOC-palvelua kehittämällä ja teknisiä ratkaisuja uudistamalla sekä varmistamalla resurssien riittävyys valvonta- ja analysointitehtävien suorittamiseen. Hankittavan palvelun tulee osaltaan tuottaa edellä mainittua valvonta- ja kehityskykyä. Metsähallituksen ympäristö on vahvasti Microsoft–sidonnainen ja palveluita ollaan siirtämässä osaksi Azurea.
SOC-palvelu hyödyntää keskeisenä työkalunaan Metsähallituksessa jo kehityksessä olevaa Microsoftin Sentinel-järjestelmää sekä muita Microsoftin E5-kapasiteettiin liittyviä teknologioita. SOC-palvelun oma havainnointikyky perustuu pääosin Azure Sentinelin kykyihin ja siihen liitettyihin Metsähallituksen tapahtumatietoja tuottaviin lähdejärjestelmiin sekä uhkatietoa tuottaviin sensorijärjestelmiin.


Award value: 1000000